turjo4nis/wikipedia-bn-dump-20250701 huggingface dataset:
সেঞ্চুরিয়ন পার্ক

সুপারস্পোর্ট পার্ক হলো দক্ষিণ আফ্রিকার সেঞ্চুরিয়নে অবস্থিত একটি ক্রিকেট খেলার মাঠ। একটি টেলিভিশন কোম্পানি (সুপারস্পোর্টস) মাঠটির শেয়ার কেনার পরে এটির নাম সেঞ্চুরিয়ান পার্ক থেকে সুপারস্পোর্ট স্টেডিয়াম করা হয়। মাঠটির দর্শক ধারণ ক্ষমতা ২২,০০০ জন। এটি পূর্বের উত্তর ট্রান্সভাল হিসাবে পরিচিত টাইটানস ক্রিকেট দলের হোম গ্রাউন্ড।

এই মাঠে ২০০৩ ক্রিকেট বিশ্বকাপ এবং দক্ষিণ আফ্রিকায় হওয়া ২০০৯ ইন্ডিয়ান প্রিমিয়ার লিগ হয়। এই মাঠে ২০০৯ আইসিসি চ্যাম্পিয়নস ট্রফির ফাইনাল হয়েছিল। এই মাঠটিতে শচীন তেন্ডুলকর তার ৫০তম টেস্ট ম্যাচ সেঞ্চুরি করেছিলেন।

টেস্ট ক্রিকেট 
দক্ষিণ আফ্রিকার জন্যে অত্যন্ত পয়া মাঠ এটি। মাত্র ৩টি টেস্ট ম্যাচে হেরেছে ২০০০ সালে ইংল্যান্ডের সাথে (সেটি একটি বাজেয়াপ্ত ম্যাচ ছিল) , ২০১৪ য় অস্ট্রেলিয়ার সাথে (মিচেল জনসন-এর দুরন্ত বোলিংয়ে ) ও ২০২১ এ ভারতের সাথে (মোহাম্মদ শামি ও লোকেশ রাহুল-এর দুরন্ত প্রদর্শনে)। সফরকারী দলগুলোর মধ্যে ইংল্যান্ড তুলনামূলক সাফল্য এখানে বেশি পেয়েছে।  একটি জয় ছাড়াও ৩ টি ম্যাচ ড্র করেছে ১৯৯৫(মাঠটির উদ্বোধনী টেস্ট ম্যাচ ), ২০০৫ ও ২০০৯ সালে।

ওডিআই
 ১৯৯২ সালে সাউথ আফ্রিকা ও ভারতের মধ্যে এই মাঠের প্রথম একদিনের আন্তর্জাতিক ম্যাচটি অনুষ্ঠিত হয়। 
 ২০০৭ সালে সাউথ আফ্রিকা পাকিস্তানের বিরুদ্ধে ৩৯২ রান করে, যা এ মাঠের সর্বোচ্চ দলগত স্কোর।
 ২০০৯ সালে অস্ট্রেলিয়া ইংল্যান্ডের বিরুদ্ধে ২৫৮ রান তাড়া করে ৯ উইকেটে জয় লাভ করে, যা এ মাঠের সর্বোচ্চ ব্যবধানে জয় ।
 ২০১৬ সালে কুইন্টন ডি কক অস্ট্রেলিয়ার বিরুদ্ধে ১৭৮ রান করেন যা এই মাঠের সর্বোচ্চ ব্যক্তিগত স্কোর। 
 ২০১৭ সালে সাউথ আফ্রিকা শ্রীলঙ্কার মধ্যেকার ম্যাচে দুই ইনিংস মিলিয়ে ৬৮০ রান হয় , যা এ মাঠের সর্বোচ্চ ম্যাচ স্কোর ।
 ২০১৮ সালে সাউথ আফ্রিকা ভারতের বিরুদ্ধে ১১৮ রানে অলআউট হয়ে যায় যা এই মাঠের সর্বনিম্ন দলগত স্কোর। গোটা ম্যাচে ২৩৭ রান হয় , যা এই মাঠের সর্বনিম্ন ম্যাচ স্কোর।

২০০৩ ক্রিকেট বিশ্বকাপ
গ্রুপ লিগের ম্যাচের পাশাপাশি সুপার সিক্সেস লিগের অস্ট্রেলিয়া -শ্রীলঙ্কা ম্যাচ ও নিউজিলান্ড - ভারত ম্যাচ অনুষ্ঠিত হয়।

২০০৯ আইসিসি চ্যাম্পিয়ন্স ট্রফি
টুর্নামেন্টের ফাইনাল সমেত একটি সেমিফাইনাল ম্যাচ অনুষ্ঠিত হয়।

টুয়েন্টি২০

আইপিএল ২
আইপিএল -এর দিল্লি -ডেকান সেমি-ফাইনাল ম্যাচ অনুষ্ঠিত হয়।

বহিঃসংযোগ 
 ক্রিকইনফো এর সুপারস্পোর্ট পার্ক পাতা 
 সুপারস্পোর্ট পার্ক সহ দক্ষিণ আফ্রিকায় স্টেডিয়ামগুলির 

দক্ষিণ আফ্রিকায় টেস্ট ক্রিকেট মাঠ
দক্ষিণ আফ্রিকার ক্রিকেট মাঠ
২০০৩ ক্রিকেট বিশ্বকাপের স্টেডিয়াম
ছেলে

মানব, সাধারণত শিশু বা বয়ঃসন্ধিকালে রয়েছে। একজন ছেলে যখন প্রাপ্তবয়স্ক হয় তখন তাকে পুরুষ হিসেবে অভিহিত করা হয়। ছেলে এবং মেয়ের মধ্যে প্রধান পার্থক্য হল একজন ছেলের একটি পুরুষাঙ্গ থাকে এবং মেয়ের যোনি থাকে। 
ছেলে শব্দটি সাধারণত জীববৈজ্ঞানিক লৈঙ্গিক পার্থক্য করণে ও সামাজিক দ্বায়িত্ব পৃথকীকরনে ব্যবহার করা হয়ে থাকে। ছেলে শব্দটি বিভিন্ন শব্দের সাথে যুক্ত করে আরও কিছু যৌগিক লিঙ্গ সম্পর্কিত শব্দ গঠন করা হয়।

মানুষ
মানব যৌনতা
মানব যৌনতা ও বয়স
মানববিদ্যা
অঙ্গ অনুযায়ী মানব শারীরস্থান
শিশু
পুরুষ
পুরুষ পরিভাষা
মুক্তিবেগ

মুক্তিবেগ (ইংরেজিঃ Escape velocity) বলতে এমন একটি বেগকে বুঝানো হয় মহাকর্ষীয় ক্ষেত্রে যে মানের বেগে নিক্ষিপ্ত কোন বস্তুর গতিশক্তি ও মহাকর্ষীয় বিভবশক্তির সমষ্টি শুন্য হয়।
মুক্তিবেগে কোন বস্তুকে কোন মহাকর্ষীয় ক্ষেত্র থেকে শুন্যে ছুড়ে দেয়া হলে তা আর ঐ মহাকর্ষীয় ক্ষেত্রে ফিরে আসে না।
গোলীয় প্রতিসাম্য বস্তুর ক্ষেত্রে নিম্নক্ত  সমীকরন দ্বারা মুক্তিবেগের মান নির্ণয় করা হয়।

যেখানে  মুক্তিবেগ, G হল মহাকর্ষীয় ধ্রুবক (G = ৬.৬৭×১০−১১ মি৩ কেজি−1 সেকেন্ড−২), M তারা, গ্রহ বা অন্য যেকোন বস্তুর ভর এবং r এর ব্যাসার্ধ।

পৃথিবীর ক্ষেত্রে মুক্তিবেগের মান প্রতি সেকেন্ডে ১১.২ কি.মি.। অর্থাৎ কোনো বস্তুকে প্রতি সেকেন্ডে ১১.২ কি.মি. গতিবেগে ওপরের দিকে ছূড়তে পারলে সেটা আর নিচের দিকে না পড়ে, মহাশূন্যে পৃথিবীর চারিদিকে ঘুরতে থাকবে। রকেটের ক্ষেত্রে মুক্তি বেগ প্রযোজ্য নয় কারণ রকেটের নিজস্ব  জ্বালানি আছে। তাই রকেট মুক্তি বেগের অনেক কম বেগেই পৃথিবীর আকর্ষণ কাটিয়ে যেতে পারে।

তথ্যসূত্র 

পদার্থবিজ্ঞান
জ্যোতির্গতিবিজ্ঞান
গ্রহ বিজ্ঞান
গতিবিজ্ঞান
কক্ষপথ
ধানমন্ডি ক্রিকেট স্টেডিয়াম

ধানমন্ডি ক্রিকেট স্টেডিয়াম বাংলাদেশের রাজধানী ঢাকার একটি প্রধান পাবলিক মাঠ, যেখানে ঘরোয়া এবং আন্ত-কলেজিয়েট ক্রিকেট ম্যাচ আয়োজন করা হয়ে থাকে। এটি ঢাকা বিভাগ ক্রিকেট দলের হোম গ্রাউন্ড। স্টেডিয়ামের ধারণ ক্ষমতা ১০,০০০।

তথ্যসূত্র 

বাংলাদেশের ক্রিকেট মাঠ‎
ঢাকার ভবন ও স্থাপনা
ঢাকায় ক্রিকেট
ঢাকার ক্রীড়া অনুষ্ঠানস্থল
হায়দার হোসেন

হায়দার হোসেন একজন জনপ্রিয় বাংলাদেশি কণ্ঠশিল্পী, গীতিকার, সুরকার, গিটারবাদক এবং কী-বোর্ড বাদক। তিনি মূলত সমাজ, মানবতা ও দেশ এর প্রয়োজনীয় ও গুরুত্বপূর্ণ বিষয় গুলো নিয়ে গান করে থাকেন। এ শিল্পীর গাওয়া ‘তিরিশ বছর পরও আমি স্বাধীনতাটাকে খুঁজছি’ ও ‘চিৎকার করে কাঁদিতে চাহিয়াও করিতে পারিনি চিৎকার’ গান দুটি আলোচনার কেন্দ্রবিন্দুতে আছে এবং ব্যাপক জনপ্রিয়।

জন্ম ও শিক্ষাজীবন 
হায়দার পুরান ঢাকার বেগম বাজারে জন্মগ্রহণ করেন। যুক্তরাষ্ট্রে পড়াশোনা করেছেন এয়ারক্রাফট প্রকৌশল নিয়ে।

কর্মজীবন 
বাংলাদেশ বিমান বাহিনীতে একজন বিমান প্রকৌশলী হিসেবে তিনি কর্মজীবন শুরু করেন। ১৯৭৯ সাল থেকে তিনি সংগীত পেশার সাথে সম্পৃক্ত ছিলেন। বিখ্যাত সুরকার আলম খানের সঙ্গে প্লেব্যাক গিটার বাজাতেন তিনি এবং এরপর পপ সম্রাট আজম খান এর সঙ্গে কাজ করতেন। বর্তমানে তিনি নিজেই গানে কণ্ঠ দেন এবং পরিচালনা করেন।

অ্যালবামসমূহ 
 ফাইসা গেছি
 স্বপ্ন
 না বলা কথা
 প্রত্যাশা

পুরস্কার ও মনোনয়ন
আরটিভি স্টার অ্যাওয়ার্ডস

তথ্যসূত্র

বহিঃসংযোগ 
 প্লেব্যাকে হায়দার হোসেন
 প্রত্যাশা নিয়ে হায়দার হোসেন 
 হায়দার হোসেনের চতুর্থ অ্যালবাম
 ইউটিউবে শুনুন ৩০ বছর পরেও আমি স্বাধীনতাটাকে খুঁজছি
 ইউটিউবে শুনুন আমি ফাইস্যা গেছি

বাংলাদেশী গায়ক
বাংলা ভাষার সঙ্গীতশিল্পী
জীবিত ব্যক্তি
২১শ শতাব্দীর বাংলাদেশী সঙ্গীতশিল্পী
বাংলাদেশী গীতিকার
বাংলাদেশী গিটারবাদক
১৯৬৩-এ জন্ম
যুবলীগ

বাংলাদেশ আওয়ামী যুবলীগ বাংলাদেশের প্রথম যুব সংগঠন যা ১৯৭২ সালের ১১ই নভেম্বর প্রতিষ্ঠিত হয়। সংক্ষেপে যুবলীগ নামে সংগঠনটি বহুল প্রচলিত। এটি বাংলাদেশ আওয়ামী লীগের যুব অঙ্গসংগঠন। এর প্রতিষ্ঠাতা চেয়ারম্যান ছিলেন শেখ ফজলুল হক মনি। ২০১৯ সালের ২৩ নভেম্বর বাংলাদেশ আওয়ামী যুবলীগের সপ্তম জাতীয় কংগ্রেসে চেয়ারম্যান পদে শেখ ফজলে শামস পরশ ও সাধারণ সম্পাদক পদে মাঈনুল হোসেন খান নিখিল নির্বাচিত হন।

ইতিহাস 
১৯৭২ সালের ১১ই নভেম্বর শেখ ফজলুল হক মনি কর্তৃক বাংলাদেশ আওয়ামী যুবলীগ প্রতিষ্ঠিত হয়। বাংলাদেশ আওয়ামী যুবলীগ ২০১২ সালের ১১ নভেম্বর ৪০ বছর পূর্তি উদযাপন করেছে। বাংলাদেশের গণতান্ত্রিক আন্দোলনের অন্যতম পথিকৃৎ নূর হোসেন ছিলেন যুবলীগের একজন সক্রিয় কর্মী।

বিতর্ক

 ২৩ মে, ২০১৫ সালে র‍্যাপিড অ্যাকশন ব্যাটালিয়ন (RAB) নোয়াখালী জেলার বেগমগঞ্জ উপজেলা, বসন্তেরবাগ গ্রামের এক যুবলীগ কর্মীকে অবৈধ অস্ত্রসহ গ্রেপ্তার করে।
 চট্টগ্রামের কোতোয়ালি এলাকায় আল আরাফা ইসলামী ব্যাংকের মুরাদপুর শাখার নিরাপত্তাকর্মী হত্যার ঘটনায় জড়িত থাকার অভিযোগে স্থানীয় পুলিশের গোয়েন্দা বিভাগ (ডিবি) যুবলীগ নেতা গিয়াসকে গ্রেপ্তার করে।
 যুবলীগ ও বাংলাদেশ ছাত্রলীগ বরিশাল সিটিতে ১০ কোটি টাকার সরকারি টেন্ডার জমা দেওয়া নিয়ে সংঘর্ষে জড়িয়ে পড়ে। এতে প্রায় এক ডজন লোক আহত হয়, যার মধ্যে একজন সাংবাদিকও ছিলেন।
 যুবলীগ ২০১৯ সালে তার অফিস সম্পাদক কাজী আনিসুর রহমানকে দুর্নীতির অভিযোগে বহিষ্কার করে। তিনি অবৈধ ক্যাসিনোর বিরুদ্ধে অভিযানের সময় আত্মগোপনে চলে যান।
 র‍্যাব ‘ক্যাসিনো সম্রাট’ নামে পরিচিত ঢাকা দক্ষিণ যুবলীগের সভাপতি ইসমাইল হোসেন চৌধুরী সম্রাটকে গ্রেপ্তার করে। তার বিরুদ্ধে ক্যাসিনো ব্যবসা, টেন্ডার বাণিজ্য এবং চাঁদাবাজির অভিযোগে মামলা দায়ের হয়। আওয়ামী লীগের ঘনিষ্ঠ সমর্থক হওয়া সত্ত্বেও তাকে বাংলাদেশ জামায়াতে ইসলামী নেতার বাড়ি থেকে গ্রেপ্তার করা হয়।
 জুলাই হত্যাকাণ্ড অংশগ্রহণ

নিহত কর্মীদের তালিকা
 জহির উদ্দিন, ৩০, ২২ মে ২০১৫ সালে নোয়াখালীর বেগমগঞ্জ উপজেলার কবিরহাট এলাকায় খুন হন।
 আকবর আলী, একজন যুবলীগ কর্মী, ২০ মে ২০১৫ সালে নোয়াখালীর বেগমগঞ্জ উপজেলায় খুন হন।
 কামাল উদ্দিন, ২২, লোহাগাড়া উপজেলার যুবলীগের কর্মী, ২১ মে ২০১৫ সালে খুন হন।
 মোহাম্মদ ইউসুফ, ৩৫, আন্ডারচর ইউনিয়ন যুবলীগের সভাপতি, ৫ মার্চ ২০১৫ সালে বিরোধী দলের সদস্যদের হাতে খুন হন বলে অভিযোগ।
 মো. মোল্লা আরিফ, যুবলীগের ২ নম্বর ওয়ার্ড ইউনিটের যুগ্ম সম্পাদক, ৯ এপ্রিল ২০১৫ সালে উত্তর গোরানের জোরপুকুর মাঠ এলাকায় খুন হন।

তথ্যসূত্র 

১৯৭২-এ বাংলাদেশে প্রতিষ্ঠিত
বাংলাদেশ আওয়ামী লীগ
হাইফা আল-মনসুর

হাইফা আল-মনসুর (, জন্মঃ ১০ আগস্ট, ১৯৭৪) সৌদি আরবের প্রথম নারী চলচ্চিত্র পরিচালক। তার বাবা আব্দুল মনসুর রহমান একজন কবি। বারো ভাইবোনের মধ্যে তিনি অষ্টম। তিনি মিসরের আমেরিকান ইউনিভার্সিটি ইন কায়রো থেকে সাহিত্যে এবং অস্ট্রেলিয়ার ইউনিভার্সিটি অব সিডনি থেকে চলচ্চিত্র বিষয়ে পড়াশোনা করেছেন। তার পরিচালিত ওয়াজাদা চলচ্চিত্রটি সৌদি আরবের প্রথম পূর্ণদৈর্ঘ্য চলচ্চিত্র।

হাইফা আল-মনসুর "হু?", "দ্য বিটার জার্নি" ও "দ্য ওনলি ওয়ে আউট" নামে তিনটি সল্পদৈর্ঘ চলচ্চিত্র নির্মাণ করে তার চলচ্চিত্র নির্মাণ ক্যারিয়ার শুরু করেন। ‘দ্য ওনলি ওয়ে আউট’ সংযুক্ত আরব আমিরাতে ও হলেন্ডে পুরস্কার জেতে। এছাড়া তিনি ‘উইমেন উইদাউট শ্যাডোস’ নামে একটি প্রামাণ্যচিত্র পরিচালনা করেছেন যেটি ১৭টি আন্তর্জাতিক চলচ্চিত্র উৎসবে প্রদর্শিত হয়। এটি মাসকট চলচ্চিত্র উৎসবে শ্রেষ্ঠ প্রামান্যচিত্র হিসেবে ডেগার পুরস্কার জেতে ও রোটারডামে চতুর্থ আরব চলচ্চিত্র উৎসবে বিচারকদের দৃষ্টি আকর্ষণ করে। তার পরিচালিত ওয়াজাদা চলচ্চিত্রটিও অনেক পুরস্কার অর্জন করে।

তিনি কয়েকবছর ধরে তার স্বামীর (যিনি একজন আমেরিকান কূটনীতিবীদ) সাথে বাহরাইনে বসবাস করছেন। তাদের ছেলেমেয়ের সংখ্যা দুইজন।

চলচ্চিত্র সমূহ 
 হু? (من؟)
 "দ্য বিটার জার্নি" (الرحيل المر)
 "দ্য ওনলি ওয়ে আউট" (أنا والآخر)
 ‘উইমেন উইদাউট শ্যাডোস’ (نساء بلا الظل)
 "ওয়াজাদা" (وجدة)

বহিঃসংযোগ

তথ্যসূত্র 

জীবিত ব্যক্তি
১৯৭৪-এ জন্ম
চলচ্চিত্র পরিচালক
নারী চলচ্চিত্র পরিচালক
সৌদি নারী চলচ্চিত্র পরিচালক
জিয়াউর রহমান (ক্রিকেটার)

একই নামের অন্যান্য ব্যক্তির জন্য দেখুন জিয়াউর রহমান (দ্ব্যর্থতা নিরসন)।

মোহাম্মদ জিয়াউর রহমান (জন্ম: ২ ডিসেম্বর, ১৯৮৬) খুলনা জেলায় জন্মগ্রহণকারী বাংলাদেশের ক্রিকেটার। বাংলাদেশ জাতীয় ক্রিকেট দলের পক্ষ হয়ে আন্তর্জাতিক ক্রিকেট খেলছেন। ডানহাতি ব্যাটসম্যান ও ডানহাতি ফাস্ট মিডিয়াম বোলাররূপে দলে প্রতিনিধিত্ব করছেন। ডাকনাম জনি হিসেবে মাঝেমাঝে স্কোরশীটে তাকে উল্লেখ করা হয়ে থাকে। ২০০৩/০৪ মৌসুমে আইসিসি অনূর্ধ্ব-১৯ ক্রিকেট বিশ্বকাপে দলের পক্ষ হয়ে খেলেছেন। এছাড়াও, ২০০৬/০৭ মৌসুমে বাংলাদেশ ক্রিকেট বোর্ড সভাপতি একাদশ ও বাংলাদেশ ক্রিকেট বোর্ড একাডেমী দলে অংশগ্রহণ করেছেন।

খেলোয়াড়ী জীবন 
২৩ মার্চ, ২০১৩ তারিখে হাম্বানতোতায় শ্রীলঙ্কার বিপক্ষে একদিনের আন্তর্জাতিক ক্রিকেটে অভিষেক ঘটে তার। কিন্তু ঐ খেলায় শূন্য রানে আউট হয়ে যান। ১০৬তম বাংলাদেশী হিসেবে আন্তর্জাতিক ক্রিকেটে অভিষিক্ত হন। টেস্ট ক্রিকেটে অভিষিক্ত হন হারারেতে অনুষ্ঠিত জিম্বাবুয়ের মধ্যকার দ্বিতীয় টেস্টে অংশগ্রহণের মাধ্যমে। প্রথম ইনিংসে কোন উইকেট না পেলেও দ্বিতীয় ইনিংসে চারটি উইকেট লাভ করে দলকে ১৪৩ রানের ব্যবধানে জয়ী হবার মাধ্যমে সিরিজ ড্র করতে সাহায্য করেন।

আন্তর্জাতিক সাফল্য

ওয়ানডে ক্রিকেটে ৫ উইকেট লাভ

তথ্যসূত্র

বহিঃসংযোগ 

বাংলাদেশী ক্রিকেটার
১৯৮৬-এ জন্ম
জীবিত ব্যক্তি
বাংলাদেশের টেস্ট ক্রিকেটার
বাংলাদেশের একদিনের আন্তর্জাতিক ক্রিকেটার
বাংলাদেশের টুয়েন্টি২০ আন্তর্জাতিক ক্রিকেটার
চট্টগ্রাম চ্যালেঞ্জার্সের ক্রিকেটার
খুলনা থেকে আগত ক্রিকেটার
রাজশাহী রয়্যালসের ক্রিকেটার
রাজশাহী বিভাগের ক্রিকেটার
এশিয়ান গেমসের ক্রিকেটে পদক বিজয়ী
২০১৪ এশিয়ান গেমসের ক্রিকেটার
২০১৪ এশিয়ান গেমসের পদক বিজয়ী
রংপুর রাইডার্সের ক্রিকেটার
আবাহনী লিমিটেডের ক্রিকেটার
প্রাইম দলেশ্বর স্পোর্টিং ক্লাবের ক্রিকেটার
বাংলাদেশ দক্ষিণাঞ্চলের ক্রিকেটার
বরিশাল বিভাগের ক্রিকেটার
শেখ জামাল ধানমণ্ডি ক্লাবের ক্রিকেটার
কুমিল্লা ভিক্টোরিয়ান্সের ক্রিকেটার
২১শ শতাব্দীর বাংলাদেশী পুরুষ ক্রীড়াবিদ
খুলনা বিভাগের ক্রিকেটার
এশিয়ান গেমসে ব্রোঞ্জপদক বিজয়ী বাংলাদেশী
দূরত্ব (২০০৪-এর চলচ্চিত্র)

দূরত্ব এটি ২০০৪-এর একটি বাংলাদেশী শিশুতোষ চলচ্চিত্র। এটি পরিচালনা করেন মোরশেদুল ইসলাম, ইমপ্রেস টেলিফিল্ম-এর ব্যানারে নির্মিত এই চলচ্চিত্রটি হুমায়ূন আহমেদের উপন্যাস অবলম্বনে নির্মাণ করা হয়। চলচ্চিত্রটির প্রধান কয়েকটি চরিত্রে অভিনয় করেছেন হুমায়ুন ফরীদি, সুবর্ণা মুস্তাফা, রাইসুল ইসলাম আসাদ, হাকিম ফেরদৌস, আখতার হোসেন, দেলোয়ার হোসেন, ওয়াহিদা মল্লিক জলি, শহিদুল আলম সাচ্চু ও তানিয়া। ছবিটি ২০০৪ সালের জাতীয় চলচ্চিত্র পুরস্কার লাভ করে।

কাহিনীর সারাংশ 
বাবা মায়ের ব্যস্ততার সীমা নেই। একমাত্র ছেলেকে বাবা মা কেউই ঠিকমত সময় দিতে পারেনা। এভাবেই বেড়ে উঠতে থাকে ছোট্ট এগার বছরের পুতুল (ফাহাদ)। বাসার কাজের বুয়াই ওর দেখা শুনা করে। বই পড়তে ছবি আকতে আর কম্পিউটারে গেম খেলতে ওর ভাল লাগে। এক সকালে জানালা দিয়ে বাইরে তাকাতেই বানরের খেলা দেখতে পায়। ও বেরিয়ে আসে । এরপর সে হাটতে হাটতে একটা পার্কে গিয়ে বসে। সেখানে আগে থেকেই ওর বয়সী আরেকটা ছেলে বসে ছিল। সে তার কুকুরটিকে বার বার মারছিল। একসময় সে পুতুলকেও ইটের ছোট টুকরা ছুড়ে মারে। পুতুল ওকে মারছে কেন তা জিজ্ঞেস করতেই ছেলেটা বাজে বাজে কথা বলে। অবশ্য এরপরই ওদের মধ্যে বন্ধুত্ব হয়ে যায়। কত শত গল্প হয়। ছেলেটা রেল স্টেশনে থাকে তার এক মাত্র বোনকে নিয়ে। বোনটা খুব সুইট। ওদের মধ্যে দারুন শখ্যতা গড়ে ওঠে। ওরা ট্রেনে করে ময়মনসিংহ যায়। সেখানেই ট্রেনে এক গানওয়ালার সাথে দেখা হয় যে গান গায় আর দাতের মাজন বিক্রি করে সেই সাথে কান পাকা মলম কর্ণসুন্দর বিক্রি করে। যদিও কেউ তা কেনেনা। পুতুল নতুন বন্ধুদের কাছ থেকে একটা টাকা চেয়ে নিয়ে এক কৌটা কর্ণসুন্দর কিনলে সেই বিক্রেতা যে কি খুশি হয় তা বলার নয়।

ওদিকে একমাত্র ছেলেকে না পেয়ে বাবামা দিশে হারা হয়ে যায়। এক হুজুর ডাকে। সেই হুজুর পুতুলের জামা কাপড়ের গন্ধ শুকে বলে কোথায় আছে। এভাবেই টান টান উত্তেজনার পর এক সময় পুতুল ফিরে আসে নিজের বাড়িতে।

ওদের বাড়িটা দেখে বস্তির সেই মেয়েটি বলে এটা তোমাদের বাড়ি? তোমরা কি এই দেশের রাজা? ও কোন কথা না বলে বাসায় ফিরে যায়।

শ্রেষ্ঠাংশে 
 হুমায়ুন ফরীদি (পুতুলের বাবা)
 সুবর্ণা মুস্তাফা (পুতুলের মা)
 ফাহাদ (পুতুল)
 জয়ন্ত চট্টোপাধ্যায় ( কর্ণসুন্দর বিক্রেতা)
 রাইসুল ইসলাম আসাদ (পুলিশের ঊর্ধ্বতন কর্মকর্তা)
 রহমত আলী (পুলিশের কর্মকর্তা)
 হাকিম ফেরদৌস
 আখতার হোসেন
 দেলোয়ার হোসেন
 ওয়াহিদা মল্লিক জলি
 শহীদুল আলম সাচ্চু
 তানিয়া

তথ্যসূত্র

বহিঃসংযোগ 
 

২০০৪-এর চলচ্চিত্র
বাংলাদেশী চলচ্চিত্র
২০০০-এর দশকের বাংলা ভাষার চলচ্চিত্র
বাংলাদেশী শিশুতোষ চলচ্চিত্র
বাংলাদেশী উপন্যাস অবলম্বনে চলচ্চিত্র
কিশোর চলচ্চিত্র
হুমায়ূন আহমেদের সৃষ্টিকর্ম অবলম্বনে চলচ্চিত্র
বাংলাদেশে ধারণকৃত চলচ্চিত্র
লা দন্না এ মোবিলে

লা দন্না এ মোবিলে () হল ম্যানতুয়ার ডিউকের গান যা জুসেপ্পে ভের্দির রিগোলেত্তো (১৮৫১) অপেরার শুরুর অ্যাক্ট ৩ থেকে নেওয়া হয়েছে। অন্তর্নিবিষ্ট পরিহাস হল যে, ডিউক নিজেই অনুভূতিহীন ফুর্তিবাজ যিনি মোবিলে ("অস্থিরচিত")। তার বহু প্রচালিত এবং সহচারী নাচের জন্য এটি একটি জনপ্রিয় অপেরা গান। বলা হয়ে থাকে যে, গানটির প্রভাব যাতে নষ্ট না হয়, তার জন্য ভেনিসের তেয়াত্রো লা ফেনিচের অপেরাতে এটি প্রদর্শন করার আগে জুসেপ্পে ভের্দি এর সম্পর্কে কিছু বলতে নিষিদ্ধ করেছিলেন। এটি প্রথম প্রদর্শন করার পরেই খুব শীঘ্রই ভেনিস প্রতি গোন্দোলিয়ের (নৌকায় মাঝি) এটি গাওয়া শুরু করে তাদের কর্ম স্থলে।

সঙ্গীত 

লা দন্না এ মোবিলে এর বিষয়টি প্রায় হাস্যরসাত্মক-ধ্বনি তৎক্ষণাত প্রবর্তিত এবং সচিত্র হিসাবে সঞ্চালিত হয় (বি মেজর মূল কি থেকে স্থানবিন্যাসিত)। বিষয়টি একক সঙ্গীত সঞ্চালনের জন্য প্রায় দুই মিনিটের মধ্যে বেশ কয়েকবার পুনরাবৃত্তি করা হয়, কিন্তু শেষ তালাঙ্কে এটি গুরুত্বপূর্ণ এবং সুস্পষ্ট-বাদ হয়ে পড়ে। এটি সঙ্গীতকে সামনের দিকে অগ্রসর হওয়ার প্রভাব হিসাবে অসম্পূর্ণ এবং অমীমাংসিত ধারণা তৈরি করে, যা ডায়টনিক স্কেলের প্রথম স্কেল ডিগ্রী (প্রধান সুর) বা পঞ্চম স্কেল ডিগ্রীতে শেষ না হয়ে ডায়টনিক স্কেলের ষষ্ঠ স্কেল ডিগ্রীতে শেষ হয়। একসময় ডিউক গানটি গাওয়া শেষ করলে, বিষয়টি আবার পুনরাবৃত্তি করা হয়; কিন্তু এই সময় শেষ এবং চূড়ান্ত, একক সঙ্গীত, এবং অবশেষে টনিকে (ডায়টনিক স্কেলের প্রথম স্কেল ডিগ্রী) মীমাংসা হয়।

সঙ্গীতে কথা

তথ্যসূত্র 

১৮৫১-এ রচিত
জুসেপ্পে ভের্দির একক সঙ্গীত
অপেরা সংগ্রহ
রফিক আজম

রফিক আজম (জন্মঃ ২৯ ডিসেম্বর, ১৯৬৩) বাংলাদেশের একজন স্থপতি। ২০১২ সালে তিনি স্থাপত্যশিল্পে অবদান রাখার জন্য সম্মানজনক ‘লিডিং ইউরোপিয়ান আর্কিটেক্ট ফোরাম’ পুরস্কার লাভ করেন।

জন্ম ও শিক্ষা 
রফিক অজম পুরনো ঢাকার লালবাগ এলাকায় ১৯৬৩ সালের ২৯ ডিসেম্বর জন্মগ্রহণ করেন। তিনি নয় ভাই বোনের মধ্যে ষষ্ঠ। তিনি বাংলাদেশ প্রকৌশল বিশ্ববিদ্যালয় থেকে ১৯৮৯ সালে ইন্জিনিয়ারিং পাশ করে স্থাপত্য পেশায় আসেন। অস্ট্রেলিয়ায় লেখাপড়া করার সময় রফিক বিখ্যাত স্থপতি গ্লেন মার্কট এর সানিদ্ধে আসেন এবং তার কাছ থেকেই মূলত অনুপ্রেরণা পান। ১৯৯৫ সালে সাতত্য নামে তার নিজের একটি প্রতিষ্ঠান প্রতিষ্ঠা করেন, যার স্লোগান হচ্ছে ‘সবুজ সচেতন স্থাপত্য’।

পরিবার 
রফিক আজম এর স্ত্রী ড. আফরোজা আক্তার ও একমাত্র সন্তান আরাফকে নিয়েই তার সংসার। তার স্ত্রী জাতিসংঘে কাজ করেন। বর্তমানে তিনি বিভিন্ন বিশ্ববিদ্যালয়ে খন্ডকালীন শিক্ষক হিসেবে শিক্ষকতা করছেন।

উল্লেখযোগ্য কাজ 
 মেঘনা রেসিডেন্স
 করিম রেসিডেন্স
 এস.এ রেসিডেন্স
 সিক্স সিজনস’ রেসিডেন্স
 এছাড়াও ১৯৮৭ সালে তিনি তার নিজের বাড়িতে দোতালায় বাগন করেন যেটি বাংলাদেশের প্রথম দোতালায় বাগানযুক্ত বাড়ি।

পুরস্কার ও সম্মাননা 
 ‘সাউথ এশিয়া আর্কিটেকচার কমেন্ডেশন’ পুরস্কার (১৯৯৯, ২০০৩, ২০০৫, ২০১১)
 ‘ওয়ার্ল্ড আর্কিটেকচার কমিউনিটি পুরস্কার’ 
 ‘কেনেথ এফ ব্রাউন এশিয়া প্যাসিফিক কালচার অ্যান্ড আর্কিটেকচার ডিজাইন’ পুরস্কার (২০০৭)
 ‘এ আর অ্যাওয়ার্ড ফর ইমার্জিং আর্কিটেক্টস’ ২০০৭ সালে সারা বিশ্বের তরুণ স্থপতিদের জন্য সেরা পুরস্কার।
 ‘লিডিং ইউরোপিয়ান আর্কিটেক্ট ফোরাম’ পুরস্কার (২০১২)

তথ্যসূত্র

বহি:সংযোগ 

জীবিত ব্যক্তি
১৯৬৩-এ জন্ম
বাংলাদেশী স্থপতি
বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
এক্ট অফ ভেলর

এক্ট অফ ভেলর ২০১২ সালে মুক্তিপ্রাপ্ত একটি আমেরিকান যুদ্ধের চলচ্চিত্র। ছবিটির কাহিনী লিখেছেন কার্ড জন্সটেড এবং পরিচালনা করেছেন মাইক মিকয় ও স্কট ওয়াগ। এতে অভিনয় করেছেন রসেলিন সানচিজ, নেসটর সেরানো, এমিলিও রিভোরা সহ আরো অনেকে। ছবিটি মূলত ইউএস নেভি সিল ও ইউএস নেভির স্পেশাল ওয়ারক্রাইম ফোর্সের সদ্যসদের কাহিনী অবলম্বনে নির্মিত। চলচ্চিত্রটি শ্রেষ্ঠ মৌলিক গানের জন্য ৭০তম গোল্ডেন গ্লোব পুরস্কারের জন্য মনোনীত হয়েছিল।

কাহিনী 
ইন্দোনেশিয়ার ট্রেনিং ক্যাম্প থেকে মুক্ত আবু সাবেল নমে একজন চেচেন সন্ত্রাসী (জেসন কোটল) ফিলিপাইনের একটি প্রথমিক বিদ্যালয়ে গাড়ি বোমা বিস্ফোরনের মাধ্যমে সেখানকার আমেরিকান রাষ্ট্রদূত, তার পুত্র ও কয়েক ডজন শিশুকে হত্যা করে।

কোস্টারিকাতে ওয়াল্টার রোজ নামে একজন সিআইএ এজেন্ট লিসা মার্লোস নামে আরেক এজেন্ট এর বাড়িতে দেখা করে তাদের টার্গেট মাদক চোরাকারবারী মিখাইল ক্রিসটো ট্রকোভিস এর সম্পর্কে আলোচনা করার জন্য। ক্রিসটোর লোক রোজকে খুন করে লিসাকে অপহরণ করে। লিসাকে নিয়ে বনের মধ্যে একটি বাড়িতে গার্ড দিয়ে পাহারা দেওয়া অবস্থায় রাখা হয় এবং তাকে নির্যাতন করা হয়।

করোনাডো নাভেল বেস স্টেশনে বেনডিটো প্লাটোন এর সীল সেভেন এর সদস্যরা। সেখানে লেফটানেন্ট রকি তার বস ডেভকে বলে, তার স্ত্রী সন্তান সম্ভবা তখন সবাই রকির পরিবারকে সময় দেয় তাদের পরবর্তী মিশন পর্যন্ত। পরে নেভি সীল সেভেন এর সদস্যরা কোস্টারিকায় লিসাকে উদ্ধারের জন্য রওনা হয়। তারা সারা রাত ওই বাড়ির পাশের বনে অবস্থান নেয় এবং সকালে অভিযান পরিচালনা করে লিসাকে এবং একটি মুঠোফোন উদ্ধার করে।

বাল্যবন্ধু ক্রিসটো ও সাবাল কিয়াভ এ দেখা করে এবং ক্রিসটো জানায় যে সিঅইএ তাকে অনুসরণ করছে। এরপর সাবাল একটি কারখানায় যায় যেখানে সুইসাইড মিশনের জন্য এক ধরনের জ্যাকেট তৈরি করা হচ্ছে যা স্ক্যানারে ধরা পরবে না। এরপর থেকে নেভি সীল সেভেন এর সদস্যরা বিভিন্ন জায়গায় অভিযান পরিচালনা করে ক্রিস্টোকে গ্রেপতার করে। সাবলকে ধরার অভিযানে রকি মারা যায়। তাকে সম্পূর্ণ সামরিক মর্যাদাতে সমাহিত করা হয়।

শ্রেষ্ঠাংশে 
 রসেলিন সানচিজ - লিসা হিসেবে
 নেসটর সেরানো - ওয়াল্টার রোজ
 এমিলিও রিভোরা - সানচেজ
 জেসন কোটল - সাবাল
 রকি ডেনভার - লেফটানেন্ট রকি
 এলেক্স ভিয়াদব - ক্রিস্টো

তথ্যসূত্র 

২০১২-এর চলচ্চিত্র
যুদ্ধের চলচ্চিত্র
ইংরেজি ভাষার চলচ্চিত্র
মার্কিন চলচ্চিত্র
২০১০-এর পটভূমিতে চলচ্চিত্র
সন্ত্রাসবাদ সম্পর্কে চলচ্চিত্র
ফ্লোরিডায় ধারণকৃত চলচ্চিত্র
মেক্সিকোতে ধারণকৃত চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র
সেভেন ডাস্ট

সেভেন ডাস্ট আমেরিকার জর্জিয়ার আটলান্টার একটি হেভি মেটাল ব্যান্ড। ১৯৯৪ সালে বেজবাদক ভিনি হর্ন্সবি, ড্রামবাদক মর্গান রোজ ও গিটারিস্ট জন কনোল্লি মিলে এটি প্রতিষ্ঠা করেন। ব্যান্ডটি প্রতিষ্ঠার পর থেকে বেশ কয়েকবার এর নাম বদল করা হয়। তাঁদের সর্বপ্রথম ডেমো টেপ বের হওয়ার পর ভোকালিস্ট লেজন উইথারস্পুন এবং গিটারিস্ট ক্লিন্ট লোয়ারি যোগদান করেন। ১৯৯৭ সালের ১৫ এপ্রিল তারা তাদের প্রথম অ্যালবাম বের করে এবং এর নাম রাখা হয় ব্যান্ডের নাম সেভেন ডাস্ট নামে।

বের হওয়ার প্রথম সপ্তাহেই এই অ্যালবামটি ৩১১ পিস বিক্রি হয়। পরবর্তী সময়ে বেশ কিছু কনসার্ট ও টেলিভিশনের সহায়তায় অ্যালবামটি বিলবোর্ড শীর্ষ তালিকায় স্থান পেতে শুরু করে এবং পরে গোল্ড সনদপ্রাপ্ত হয়। প্রতিষ্ঠার পর থেকে তার এখন পর্যন্ত নয়টি অ্যালবাম প্রকাশ করেছে। ২৬ মার্চ, ২০১৩ সালে তাদের সর্বশেষ অ্যালবাম ব্ল্যাক আউট দ্য সান বাজারে আসে।

সেভেন ডাস্ট দলটি যেসব গানের দল দ্বারা প্রভাবিত, তার মধ্যে আছে ‘লিভিং কালার’, ‘সেপালটুরা’ এবং ‘ফেইথ নো মোর’। তারা একসঙ্গে অনেক ধারার মিশ্রণে গান করে। সেভেন ডাস্ট মূলত অলটারনেটিভ মেটাল, পোস্ট গ্রাঞ্জ, হেভি মেটাল এবং ন্যু মেটাল ধারার গান করে।

সদস্যরা 
 লেজন উইথারস্পুন - ভোকালস (১৯৯৪-বর্তমান)
 ক্লিন্ট লোয়ারি - লিড গিটার (১৯৯৪-২০০৫, ২০০৮-বর্তমান)
 জন কনোল্লি - রিদম গিটার (১৯৯৪-বর্তমান)
 ভিনি হার্সবি - বেজ (১৯৯৪-বর্তমান)
 মর্গান রোজ - ড্রামস, পারকাশন (১৯৯৪-বর্তমান)
 সনি ম্যাও - গিটার (২০০৫-২০০৮)

অ্যালবাম সমূহ 
 সেভেন ডাস্ট (১৯৯৭)
 হোম  
বিদ্বেষ (২০০১)
 সিজনস (২০০৩)
 নেক্সট (২০০৫)
 আলফা (২০০৭)
 চ্যাপ্টার সেভেন: হোপ অ্যান্ড সরো (২০০৮)
 কোল্ড ডে মেমোরি (২০১০)
 ব্ল্যাক আউট দ্য সান (২০১৩)

বহিঃসংযোগ

তথ্যসূত্র 

সঙ্গীত ব্যান্ড
টিভিটি রেকর্ডসের শিল্পী
রোডরানার রেকর্ডসের শিল্পী
ওয়ার্নার মিউজিক গ্রুপের শিল্পী
১৯৯৪-এ জর্জিয়া (মার্কিন অঙ্গরাজ্যে) প্রতিষ্ঠিত
পাতি বটেরা

পাতি বটেরা (বৈজ্ঞানিক নাম: Coturnix coturnix), বা বড় বটেরা Phasianidae (ফ্যাসিয়ানিডি) গোত্র বা পরিবারের অন্তর্গত Coturnix (কোটার্নিক্স) গণের এক প্রজাতির রঙচঙে কোয়েল। পাতি বটেরার বৈজ্ঞানিক নামের অর্থ বটেরা (ল্যাটিন coturnix = বটেরা)। গত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। আফ্রিকা, এশিয়া ও ইউরোপের অধিকাংশ এলাকা জুড়ে এদের বিস্তৃতি। মোট ১ কোটি ৬২ লাখ বর্গ কিলোমিটার এলাকা জুড়ে এরা বিস্তৃত। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত। জাপানি বটেরার সাথে এদের অস্বাভাবিক মিল, কেবল ডাক আলাদা।

তথ্যসূত্র 

এশিয়ার পাখি
পাকিস্তানের পাখি
বাংলাদেশের পাখি
চীনের পাখি
ভারতের পাখি
পোষা পাখি
১৭৫৮-এ বর্ণিত পাখি
বিষাক্ত পাখি
ইউরেশিয়ার পাখি
আফ্রিকার পাখি
কার্ল লিনিয়াস কর্তৃক নামকরণকৃত ট্যাক্সা
দাউদ ইব্রাহিম

দাউদ ইব্রাহিম কাসকার, (জন্মঃ ২৭ ডিসেম্বর, ১৯৫৫) দাউদ ইব্রাহিম নামেই বেশি পরিচিত যিনি ভারতের মুম্বাই এর অপরাধ চক্রের প্রধান। তার সিন্ডিকেটের নাম হলো ডি-কোম্পানি। তিনি সংগঠিত অপরাধের জন্য ইন্টারপোলের মোস্ট ওয়ান্টেড তালিকায় এবং মার্কিন সাময়িকী ফোর্বস-এর বিশ্বের শীর্ষ পলাতক অপরাধীদের ২০১১ এর তালিকায় তৃতীয় স্থানে রয়েছেন। ২০০৮ সালেও তিনি ফোর্বস-এর তালিকায় চতুর্থ স্থানে ছিলেন। এছাড়া ভারতীয় পুলিশের পলাতক মুসলিম অপরাধীদের তালিকায়ও তার নাম শীর্ষে।

দাউদ ইব্রাহিমের দলে প্রায় ৫ হাজার সদস্য রয়েছে যারা মাদক চোরাচালান থেকে শুরু করে খুন, অপহরণ এর মত কাজ করে থাকে। ছোটা শাকিলকে দাউদ ইব্রাহিম এর ডান হাত হিসেবে ধরা হয়। তাদের কর্মক্ষেত্র ভারত, পাকিস্তান ও সংযুক্ত আরব অমিরাত।

১৯৯৩ সালে ১২ মার্চ মুম্বাই স্টক এক্সচেঞ্জে এক সিরিজ বোমা বিস্ফোরণে ৩১৫ জন (সরকারি হিসেবে ২৫৭ জন) লোক নিহত হয়। এর জন্যও দাউদ ইব্রাহিমকে অভিযুক্ত করা হয়। ২১ মার্চ ২০১৩ সালে ইন্ডিয়ান সুপ্রীম কোর্ট এক নিরীক্ষার মাধ্যমে জানতে পারে এই বোমা হামলায় দাউদ ইব্রাহিম সরাসরি জরিত ও তিনি পাকিস্তানে আত্মোগোপন করে আছেন যাদিও পাকিস্তান সরকার ভারতের এই দাবি বারবার অস্বীকার করে আসছে।

পটভূমি 
পুলিশের প্রধান কন্সটেবল ইব্রাহিম কাসকারের পুত্র দাউদ ১৯৫৫ সালের ২৭ ডিসেম্বর ভারতের মহারাষ্ট্রের কনকান অঞ্চলের রত্নগিরি জেলার মামকা গ্রামে জন্ম গ্রহণ করেন। তিনি মূলত কনকানি মুসলমান সম্প্রদায় থেকে এসেছেন। তিনি প্রথমে মুম্বাই এর করিম লালা গ্যাং এ কাজ করতেন এবং পরে সংযুক্ত আরব আমিরাতের দুবাই চলে যান এবং সেখান থেকেই তার অপরাধের সম্রাজ্য বিস্তৃত করতে থাকেন। তার সম্পদের পরিমাণ ৭.৫ হাজার কোটি রুপী। শিপিং, এয়ারলাইন্স ও অন্যান্য ক্ষেত্রে তার বিনিয়োগ আছে এবং ইউরোপ, এশিয়া ও আফ্রিকাজুড়ে ছড়িয়ে আছে তার ব্যবসার স্বার্থ।

পরিবার 
দাউদের মেয়ে, মাহরুখ ইব্রাহিম পাকিস্তানের সাবেক ক্রিকেটার জাভেদ মিয়াদাদ এর ছেলেকে বিয়ে করেন। যুক্তরাজ্যে লেখাপড়ার সময় তাদের মধ্যে পরিচয় হয়। দাউদের ৩ মেয়ে যার একজন মারিয়া ১৯৮৮ সালে মারা যায়। ২০০৯ সালের ৩০ মার্চ দাউদের ভাই নোরা ঘুমের মধ্যে মারা যায়। এছাড়া আরেক ভাই আনিস ইব্রাহিমও মুম্বাই হামলার অন্যতম আসামী।

দাউদের থেকে ১০ বছরের ছোট ভাই ইকবাল কাসকার মুম্বাইয়ে দাউদের ব্যবসা দেখাশোনা করেন। ইকবাল ২০০৩ থেকে ২০০৭ সাল পর্যন্ত একটা হত্যা মামলায় চার বছর জেল খেটেছেন। মীরা রোড, ভাঈন্দর ও মধ্য মুম্বাইয়ের রিয়েল এস্টেটে তার বিনিয়োগ আছে বলে শোনা যায়। দাউদের বোন ৫২ বছর বয়স্কা হাসিনা পারকার ২০০৩ সালে আমিরাত থেকে ইকবালের প্রত্যাবর্তনের আগ পর্যন্ত দাউদের সাম্রাজ্য চালিয়েছিলেন।

চলচ্চিত্র 
দাউদ ইব্রাহিমের অপরাধ জীবনের ঘটনা নিয়ে বলিউডে কয়েকটি চলচ্চিত্রও নির্মাণ করা হয়েছে।
যথা:-
 ব্ল্যাক ফ্রাইডে (২০০৪)
 ডি (২০০৫)
 শূটআওট অ্যাট লোখান্ডওয়ালা (২০০৭)
 ওয়ান্স আপন অ্য টাইম ইন মুম্বাই (২০১০)
 ওয়ান্স অ্যাপন অ্য টাইম ইন মুম্বাই দোবারা (২০১২)
 শ্যূাটআউট অ্যাট ওয়াড়ালা (২০১৩)
 কোম্পানী (২০০২)
 হাসিনা পার্কার (২০১৭)

বহিঃসংযোগ 

 At Home In Exile
 - Pakistan's reaction
 Portrait of a Don
 BBC Profile on Ibrahim
 Dawood's ISI Link 
 – Mumbai's Mafia War 
 CNN-IBN's Program Dawood Decoded – About his flourishing Drug Trade and fresh Passport issued by Mali

তথ্যসূত্র 

জীবিত ব্যক্তি
মাফিয়া ডন
১৯৫৫-এ জন্ম
মুম্বইয়ের ব্যবসায়ী
সন্ত্রাসবাদের অভিযোগে অভিযুক্ত ব্যক্তি
মার্কিন যুক্তরাষ্ট্রের কাছে পলাতক
মহারাষ্ট্রে অপরাধ
খুনের অভিযোগে অভিযুক্ত ব্যক্তি
ডি-কোম্পানি
মুম্বইয়ের অপরাধী
জাতীয় সংসদের স্পিকারদের তালিকা

বাংলাদেশের জাতীয় সংসদের স্পিকার ও ডেপুটি স্পিকারদের তালিকা নিম্নে দেয়া হলো :-
 রাজনৈতিক দল

তথ্যসূত্র 

 উৎস 
 ডেপুটি স্পিকার 

বাংলাদেশের রাজনীতি
আইনসভার স্পিকারদের তালিকা
বাংলাদেশের রাজনৈতিক পদাধিকারীদের তালিকা
জাতীয় সংসদের স্পিকার